CELEX: 62017CA0339
Language: hu
Date: 2018-07-05 00:00:00
Title: C-339/17. sz. ügy: A Bíróság (ötödik tanács) 2018. július 5-i ítélete (a Landgericht Köln [Németország] előzetes döntéshozatal iránti kérelme) – Verein für lauteren Wettbewerb eV kontra Princesport GmbH (Előzetes döntéshozatal – A textilszál-elnevezések és az ezekhez kapcsolódó címkézési és jelölési követelmények – 1007/2011/EU rendelet – 7. és 9. cikk – Tiszta textiltermékek – Szálkeverékből készült textiltermékek – A címkézés és a jelölés módjai)

27.8.2018   
            
            
               HU
            
            
               Az Európai Unió Hivatalos Lapja
            
            
               C 301/9
            
         
      A Bíróság (ötödik tanács) 2018. július 5-i ítélete (a Landgericht Köln [Németország] előzetes döntéshozatal iránti kérelme) – Verein für lauteren Wettbewerb eV kontra Princesport GmbH
      (C-339/17. sz. ügy) (1)
      
      ((Előzetes döntéshozatal - A textilszál-elnevezések és az ezekhez kapcsolódó címkézési és jelölési követelmények - 1007/2011/EU rendelet - 7. és 9. cikk - Tiszta textiltermékek - Szálkeverékből készült textiltermékek - A címkézés és a jelölés módjai))
      (2018/C 301/11)
      Az eljárás nyelve: német
      
         A kérdést előterjesztő bíróság
      
      Landgericht Köln
      
         Az alapeljárás felei
      
      
         Felperes: Verein für lauteren Wettbewerb eV
      
         Alperes: Princesport GmbH
      
         Rendelkező rész
      
      
                  1)
               
               
                  A textilszál-elnevezésekről és a textiltermékek szálösszetételének ehhez kapcsolódó címkézéséről és jelöléséről, valamint a 73/44/EGK tanácsi irányelv és a 96/73/EK és a 2008/121/EK európai parlamenti és tanácsi irányelv hatályon kívül helyezéséről szóló, 2011. szeptember 27-i 1007/2011/EU európai parlamenti és tanácsi rendelet (10) preambulumbekezdésével együttesen értelmezett 4. cikkét és 14. cikke (1) bekezdésének első albekezdését úgy kell értelmezni, hogy azok valamennyi textiltermék tekintetében – beleértve az említett rendelet 7. cikkében meghatározott textiltermékeket – a szálösszetételük feltüntetése céljából általános címkézési vagy jelölési kötelezettséget írnak elő.
               
            
                  2)
               
               
                  Az 1007/2011 rendelet 7. cikkének (1) bekezdését úgy kell értelmezni, hogy az nem írja elő a tiszta textiltermék címkéjén vagy jelölésén az említett három megjelölés – azaz a „100 %”, „tiszta” vagy „teljes” – valamelyikének használatát. E megjelölések alkalmazása esetén azokat lehet kombinált módon is alkalmazni.
               
            
                  3)
               
               
                  Az 1007/2011 rendelet 9. cikkének (1) bekezdését úgy kell értelmezni, hogy az érintett textiltermék valamennyi szálkomponense elnevezésének és százalékos tömegarányának a címkén vagy a jelölésen való feltüntetésére irányuló kötelezettség nem vonatkozik a tiszta textiltermékekre.
               
            
         (1)  HL C 283., 2017.8.28.